Hotărârea Tribunalului din 29 noiembrie 2018 – WL/ERCEA
(Cauza T-493/17)1
[„Funcție publică – Agenți contractuali – Anchetă administrativă – Prelungirea perioadei de stagiu – Act pregătitor – Concediere – Notificarea concedierii prin e-mail – Termen de reclamație– Punct de pornire – Inadmisibilitate – Respectarea normelor fundamentale de procedură – Decizie de concediere la finalul perioadei de stagiu – Ruperea legăturii de încredere – Răspundere – Cerere de organizare a unei ședințe formulată în cererea introductivă și nereiterată conform articolului 106 alineatul (2) din Regulamentul de procedură”]
Limba de procedură: italiana
Părțile
Reclamant: WL (reprezentant: F. Elia, avocat)
Pârâtă: Agenția Executivă a Consiliului European pentru Cercetare (reprezentanți: F. Sgritta și M. Chacón Mohedano, agenți, asistați de A. Dal Ferro, avocat)
Obiectul
Cerere întemeiată pe articolul 270 TFUE și prin care se urmăresc, în primul rând, anularea deciziei ERCEA de concediere comunicată oral reclamantei la 10 ianuarie 2017, restabilirea imediată a raportului de muncă și obligarea ERCEA la plata tuturor remunerațiilor scadente între timp, în al doilea rând, anularea deciziei ERCEA din 28 octombrie 2016 de prelungire a perioadei de stagiu a reclamantei și constatarea inexistenței acestei perioade de stagiu începând de la 1 noiembrie 2016, în al treilea rând, anularea actelor constituite dintr-o anchetă administrativă efectuată de Oficiul de Investigații și de Disciplină al Comisiei (IDOC) și din raportul acestei anchete datat 7 noiembrie 2016, precum și obligarea ERCEA de a șterge această anchetă din sistemul informatic de gestiune a personalului și din oricare altă bază de date prezentă în instituțiile Uniunii Europene, în al patrulea rând, anularea deciziei ERCEA de concediere din data de 22 decembrie 2016 și primită de reclamantă la 24 ianuarie 2017, restabilirea imediată a raportului de muncă și obligarea ERCEA la plata de daune-interese în temeiul despăgubirii pentru prejudiciul constituit din remunerațiile scadente de la data concedierii până la publicarea hotărârii sau, în cazul nereintegrării în muncă, obligarea ERCEA să repare prejudiciul care persistă prin pierderea salariilor până la scadența contractului și care se ridică la 39 000 de euro și, în al cincilea rând și în orice caz, obligarea ERCEA la plata către reclamantă a sumei de 300 000 euro cu titlu de reparații sau a oricărei alte sume, superioară sau inferioară, care va fi considerată echitabilă, în temeiul atingerii grave aduse imaginii și reputației personale și profesionale a reclamantei
Dispozitivul
Respinge acțiunea.
WL este obligată la plata cheltuielilor de judecată.
____________
1     JO C 318, 25.9.2017.